**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2020 թ. N \_\_\_\_-Ա**

**ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ**

 Հիմք ընդունելով Հայաստանի Հանրապետության քաղաքացիական օրենսգրքի 468-րդ հոդվածի 1-ին մասը, 685-րդ, 688-րդ հոդվածները, «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասը, Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 3-րդ կետի 3-րդ ենթակետը, 5-րդ և 6.2-րդ կետերը` Հայաստանի Հանրապետության կառավարությունը որոշում է.

 1. Հայաստանի Հանրապետության սեփականություն հանդիսացող Պետական գույքի կառավարման կոմիտեի տնօրինության Հայաստանի Հանրապետության Արմավիրի մարզ, քաղաք Վաղարշապատ, Զվարթնոց թաղամաս, Այգեստան փողոց 20 հասցեում գտնվող անշարժ գույքի 1-ին հարկից 38 848 000 ՀՀ դրամ շուկայական արժեքով 394 քառ.մետր մակերեսով տարածքը (այսուհետ՝ տարածք) հետ վերցնել «Վաղարշապատի տարածքային մանկավարժահոգեբանական աջակցության կենտրոն» պետական ոչ առևտրային կազմակերպությունից և 5 տարի ժամկետով, անհատույց օգտագործման իրավունքով հանձնել «Երջանկության ճանապարհ» բարեգործական հասարակական կազմակերպությանը (գրանցման համար՝ 211.171.1083489, հասցե՝ Նիզամի փ. / Շ / 13 բն. 33 Երևան 0006)՝ իր կողմից ներկայացված ծրագրին համապատասխան գործունեություն իրականացնելու համար:

 2. Պետական գույքի կառավարման կոմիտեի նախագահին՝

1) սույն որոշումն ուժի մեջ մտնելուց հետո, երկամսյա ժամկետում, «Վաղարշապատի տարածքային մանկավարժահոգեբանական աջակցության կենտրոն» պետական ոչ առևտրային կազմակերպության հետ կնքել 21.08.2019թ. կնքված անշարժ գույքի անհատույց օգտագործման թիվ 108/0019 պայմանագրում սույն որոշումից բխող փոփոխություններ կատարելու մասին համաձայնագիր (այսուհետ՝ համաձայնագիր)՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման «Վաղարշապատի տարածքային մանկավարժահոգեբանական աջակցության կենտրոն» պետական ոչ առևտրային կազմակերպության միջոցների հաշվին,

2) սույն որոշման 2-րդ կետի 1-ին ենթակետում նշված աշխատանքների ավարտից հետո, երկամսյա ժամկետում, «Երջանկության ճանապարհ» բարեգործական հասարակական կազմակերպության (այսուհետ՝ Կազմակերպություն) հետ կնքել սույն որոշման 1-ին կետում նշված տարածքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ.

ա. Կազմակերպությունը պարտավոր է իր կողմից ներկայացված ծրագրով նախատեսված աշխատանքների կատարումը հավաստող համապատասխան փաստաթղթերը ներկայացնել Պետական գույքի կառավարման կոմիտե՝ յուրաքանչյուր հաշվետու տարվա ավարտից հետո 15-օրյա ժամկետում,

բ. Կազմակերպությունն իր կողմից ներկայացված ծրագրով նախատեսված աշխատանքները չկատարելու կամ ոչ պատշաճ կատարելու դեպքում սույն որոշման հիման վրա կնքված պայմանագիրը ենթակա է լուծման,

գ. պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**«ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

«Երջանկության ճանապարհ» բարեգործական հասարակական կազմակերպության նպատակն է աջակցել, պաշտպանել և ապահովել մտավոր խնդիրներ ունեցող անձանց լիարժեքորեն և հավասարապես օգտվելու մարդու իրավունքներից և հիմնարար ազատություններից: Կազմակերպությունը հնարավորություն է ընձեռում զարգացնել և օգտագործել իրենց ստեղծագործական, գեղարվեստական և մտավոր ներուժը, իրականացնում է շահառուի սոցիալական ինտեգրում՝ իր առողջության, բարեկեցության համար նպաստավոր միջավայրում, որտեղ հաշվի կառնվեն գենդերային ու տարիքային առանձնահատկություններով պայմանավորված կարիքները և այլն:

«Երջանկության ճանապարհ» բարեգործական հասարակական կազմակերպության կողմից ներկայացված գործարար ծրագրի շրջանակներում նախատեսում է իրականացնել անհատույց օգտագործման իրավունքով տրամադրված տարածքի վերանորոգում, անվտանգության համակարգի տեղադրում, կահավորում, տրանսպորտային միջոցի ձեռքբերում, մասնագիտական թիմի ձեռքբերում, 18-65 տարեկան շուրջ 40 շահառուի ցերեկային զբաղվածության ապահովում՝ յուրաքանչյուր աշխատանքային օր ժամը 9:00-18:00՝ վերջիններիս անվճար փոխադրում ցերեկային կենտրոն և հակառակ ուղղությամբ, երեքանգամյա սննդի տրամադրում:

Միաժամանակ կիրականացվի Շահառուներին վարվեցողության կանոնների, համակարգչային գիտելիքների, հասարակության մեջ ինտեգրվելու, ինքնուրույն կարիքները հոգալու և այլ հմտություններ ձեռք բերելու ուսուցում:

Նշված ծրագրերի իրականացման նպատակով «Երջանկության ճանապարհ» բարեգործական հասարակական կազմակերպությունը համապատասխան գրությամբ դիմել է Պետական գույքի կառավարման կոմիտե՝ ՀՀ Արմավիրի մարզ, քաղաք Վաղարշապատ, Զվարթնոց թաղամաս, Այգեստան փողոց 20 հասցեում գտնվող անշարժ գույքի 1-ին հարկից 394 քառ.մետր մակերեսով տարածքը Կազմակերպությանն անհատույց օգտագործման իրավունքով տրամադրելու խնդրանքով:

Հաշվի առնելով Կազմակերպության կողմից իրականացվող աշխատանքների կարևորությունը, ինչպես նաև «Վաղարշապատի տարածքային մանկավարժահոգեբանական աջակցության կենտրոն» ՊՈԱԿ-ի և վերջինիս կառավարման լիազորությունն իրականացնող մարմնի՝ ՀՀ կրթության, գիտության, մշակույթի և սպորտի նախարարության համաձայնությունը, Պետական գույքի կառավարման կոմիտեն մշակել է «Տարածք հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագիծը, որով առաջարկվում է ՀՀ Արմավիրի մարզ, քաղաք Վաղարշապատ, Զվարթնոց թաղամաս, Այգեստան փողոց 20 հասցեում գտնվող անշարժ գույքի 1-ին հարկից 394 քառ.մետր մակերեսով տարածքը հետ վերցնել «Վաղարշապատի տարածքային մանկավարժահոգեբանական աջակցության կենտրոն» պետական ոչ առևտրային կազմակերպությունից և 5 տարի ժամկետով, անհատույց օգտագործման իրավունքով հանձնել «Երջանկության ճանապարհ» բարեգործական հասարակական կազմակերպությանը:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Տարածք հետ վերցնելու և անհատույց օգտագործման իրավունքով հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**«Տարածք հետ վերցնելու և անհատույց օգտագործման իրավունքով հանձնելու մասին»** **Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց մասին**

«Տարածք հետ վերցնելու և անհատույց օգտագործման իրավունքով հանձնելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:

**ՏԵՂԵԿԱՆՔ**

«Տարածք հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն26.02.2020թ. թիվ 01/8-2/2756-2020 | Որոշման նախագծի վերաբերյալ առարկություններ չունի |  |  |
| ՀՀ կրթության, գիտության, մշակույթի և սպորտի նախարարություն 21.02.2020թ. թիվ 01/12-1/4008-20 | Նախագծի վերաբերյալ սկզբունքային առարկություններ չունի:Միաժամանակ առաջարկում եմ, նախագծում սահմանել դրույթ՝ համաձայն որի որոշման գործողության ժամկետի ավարտից հետո որոշման 1-ին կետում նշված տարածքը անհատույց, անժամկետ օգտագործման իրավունքով նորից ամրացվելու է «Վաղարշապատի տարածքային մանկավարժահոգեբանական աջակցության կենտրոն» ՊՈԱԿ-ին: | *Քննարկվել է և նպատակահարմար համարվել ներկայացված առաջարկությանն անդրադառնալ «Երջանկության ճանապարհ» բարեգործական հասարակական կազմակերպության հետ կնքվող անհատույց օգտագործման պայմանագրի ժամկետի ավարտին մոտ* |  |
| ՀՀ կադաստրի կոմիտե 24.02.2020թ. թիվ ՍԹ/1059-2020 | Որոշման նախագծի վերաբերյալ առաջարկություններ և առարկություններ չունի |  |  |
| ՀՀ արդարադատության նախարարություն 24.03.2020թ. թիվ 01/27.1/6973-2020 | ԿԱՐԾԻՔՈրոշման նախագծի վերաբերյալ առաջարկություններ և առարկություններ չունի |  |  |
| ՀՀ աշխատանքի և սոցիալական հարցերի նախարարություն 23.04.2020թ.թիվ 05/2886-20 | ԿԱՐԾԻՔՈրոշման նախագծի վերաբերյալ առաջարկություններ և առարկություններ չունի |  |  |